Document ID: 32005R0997

KOMISIJAS REGULA (EK) Nr. 997/2005
(2005. gada 29. jūnijs)
par reālas olīveļļas produkciju, kā arī vienotās palīdzības ražošanā kompensācijas noteikšanu 2003./2004. gada tirdzniecības kampaņai.
EIROPAS KOPIENU KOMISIJA,
ņemot vērā Eiropas kopienas dibināšanas līgumu,
ņemot vērā Padomes 1966. gada 22. septembra Regulu Nr. 136/66/EEK par kopējas tirdzniecības organizācijas nodibināšanu taukvielu sektorā (1), un jo īpaši tās 5. pantu,
ņemot vērā 1984. gada 17. jūlija Padomes Regulu (EEK) Nr. 2261/84 par vispārējiem noteikumiem palīdzības piešķiršanā olīveļļas ražošanai un ražotāju organizācijām (2), un jo īpaši tās 17.a panta 2. punktu,
tā kā:
(1)
No Regulas Nr. 136/66/EEK 5. panta izriet, ka vienotai palīdzībai ražošanā jābūt regulētai katrā dalībvalstī, kuras reālā ražošana pārsniedz nacionālo apjomu, kas noteikts ar attiecīgo garantiju, saskaņā ar iepriekšminētā panta 3. punktu. Raugoties no iepriekšminētās pārsniegšanas izvērtējuma nozīmīguma, Grieķijai, Spānijai, Francijai, Itālijai un Portugālei ir jāņem vērā ar galda olīvu ražošanas izvērtējumiem, izteiktiem līdzvērtīgi olīveļļai uz attiecīgu koeficientu bāzes, kas noteikts attiecīgi Grieķijai Komisijas Lēmumā 2001/649/EK (3), Spānijai Komisijas Lēmumā 2001/650/EK (4), Francijai Komisijas Lēmumā 2001/648/EK (5), Itālijai Komisijas Lēmumā 2001/658/EK (6) un Portugālei Komisijas Lēmumā 2001/670/EK (7).
(2)
Regulas (EEK) Nr. 2261/84 17.a punkts paredz, ka, lai noteiktu vienoto kompensāciju palīdzībai olīveļļas ražošanā, kas iespējams jau ir uzsākta, ir nepieciešams veikt produkcijas aprēķinus attiecīgajā kampaņā. Šai kompensācijai jābūt noteiktai tādā apmērā, lai izvairītos no nepamatota samaksas riska olīvu audzētajiem. Iepriekšminētā kompensācija tāpat attiecas uz galda olīvām, izteiktām līdzvērtīgi olīveļļai. 2003./2004. gada tirdzniecības kampaņai aprēķinātā produkcija, kā arī vienotās palīdzības ražošanai, kas iespējams jau ir uzsākta, kompensācija ir noteikta Komisijas Regulā (EK) Nr. 1807/2004 (8).
(3)
Lai noteiktu reālo produkcijas apjomu, kam nepieciešama palīdzība, attiecīgām dalībvalstīm ir jāziņo Komisijai vēlākais 15. maijā pēc katras kampaņas, par palīdzības apmēru katrā dalībvalstī, saskaņā ar nosacījumiem Komisijas Regulas (EK) Nr. 2366/98 14. panta 4. punktā (9). Šie ziņojumi parāda, ka pieņemts palīdzības apmērs 2003./2004. gada kampaņai Grieķijai ir 342 997 tonnām, Spānijai 1 570 169 tonnām, Francijai 3 284 tonnām, Itālijai 736 198 tonnām un Portugālei 34 644 tonnām.
(4)
Tiesības uz palīdzību šādos apmēros dalībvalstīm nozīmē, ka tiek veiktas kontroles, kas apstiprinātas Regulā (EEK) Nr. 2261/84 un Regulā (EK) Nr. 2366/98. Tomēr nosakot reālo ražošanas apjomu atbilstoši informācijai par paredzamajiem palīdzības apmēriem, par ko ziņojušas dalībvalstis, iepriekš netiek izdarīti slēdzieni, kas varētu izrietēt, pārliecinoties par šo datu precizitāti pārbaudes procedūras ietvaros.
(5)
Rēķinoties ar reālo ražošanas apjomu ir nepieciešams fiksēt vienotās palīdzības ražošanā kompensāciju, kas paredzēta Regulas (EEK) Nr. 136/66/EEK 5. panta 1. punktā, un samaksājama par reālas produkcijas noteiktu daudzumu.
(6)
Paredzētie pasākumi pašreizējai regulai ir saskaņoti ar taukvielu pārvaldības komiteju,
IR PIEŅĒMUSI ŠO REGULU.
1. pants
1. 2003./2004. gada tirdzniecības kampaņai reālā olīveļļas produkcija, kam iespējams piesaistīt palīdzību, noteikta Regulas Nr. 136/66/EEK 5. pantā un ir vienāda ar:
-
342 997 tonnām Grieķijai,
-
1 570 169 tonnām Spānijai,
-
3 284 tonnām Francijai,
-
736 198 tonnām Itālijai,
-
34 644 tonnām Portugālei.
2. 2003./2004. gada tirdzniecības kampaņai palīdzības ražošanā vienotā kompensācija, kas noteikta Regulas Nr. 136/66/EEK 5. pantā un samaksājama par reālās produkcijas noteiktu daudzumu, ir vienāda ar:
-
129,64 EUR/100 kg Grieķijai,
-
64,03 EUR/100 kg Spānijai,
-
130,40 EUR/100 kg Francijai,
-
97,83 EUR/100 kg Itālijai,
-
130,40 EUR/100 kg Portugālei,
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 29. jūnijā

Labels: 7
3
17
19